Sy geloof laat nie FW die lig sien | Netwerk24
Sy geloof laat nie FW die lig sien
Deur Rouen Pallas, Port Elizabeth 02 Augustus 2020 00:02
Rouen Pallas, Port Elizabeth, skryf:
Ek verwys na prof. Amie van Wyk se skrywe "Het die Doppers die toets gedop?" en veral sy opmerking oor oudpresident FW de Klerk se "gevolgtrekking dat apartheid 'n politiek van onreg is".
Ek glo nie dit was net sy geloof wat sy "besluit" beïnvloed het nie. Dit was seker ook die besef dat apartheid besig was om te sneuwel as gevolg van die wêreldwye opstand daarteen. Hy wou homself daarom distansieer van apartheid om homself te beskerm teen enige moontlike vervolging in die toekoms vir sy aandeel aan apartheid.
Sy ontkenning dat hy nie geweet het wat op die grond aangaan nie, kan ook nie aanvaar word nie. Ministers soos Roelf Meyer en Leon Wessels was op hoogte van wat aangaan as gevolg van hul deelname aan die destydse bestuurstelsel en sou seker hul leier, die president, op hoogte gehou het?
De Klerk het eers onlangs "erken" dat apartheid 'n misdaad teen mense was nadat druk op hom geplaas is om dit te erken – en nie gedurende die 1990's, soos wat Van Wyk nou beweer nie.